30/09/2021 | Administración LocalMunicipal
Mugardos
Aprobación definitiva da Ordenanza fiscal núm.13, reguladora da taxa pola prestación dos servizos da Escola Infantil Municipal “As Lagoas”

EDICTO Aprobación definitiva da ordenanza fiscal núm.13 reguladora da taxa pola prestación dos servizos da Escola Infantil Municipal “As Lagoas” O Pleno do Concello de Mugardos en sesión extraordinaria celebrada o día 9 de xullo de 2021, acordou aprobar provisionalmente a modificación da ordenanza fiscal núm.13 reguladora da taxa pola prestación dos servizos da Escola Infantil Municipal “As Lagoas”. No BOP da Coruña núm.140, do 27.07.2021, procedeuse á inserción do anuncio de aprobación provisional do citado acordo. Unha vez que transcorreu o prazo de exposición ao público sen que se presentaren reclamacións, o acordo de aprobación da modificación da Ordenanza queda elevado a definitivo, de acordo co artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais (BOE núm.59, do 09.03.2004). É polo que, segundo o disposto no artigo 17.4 do citado Real decreto lexislativo, faise público o texto íntegro da Ordenanza, para os efectos da súa entrada en vigor: ORDENANZA FISCAL NÚM.13, REGULADORA DA TAXA POLA PRESTACIÓN DOS SERVIZOS DA ESCOLA INFANTIL MUNICIPAL “AS LAGOAS” ARTIGO 1.–FUNDAMENTO E RÉXIME. No uso das facultades conferidas polos artigos 133.2 e 142 da Constitución, e polo artigo 106 da Lei 7/85, do 2 deabril, reguladora das bases de réxime local, e de conformidade co disposto nos artigos 15 e 19, en relación co artigo 20 do RD lexislativo 2/2004, de 5 de marzo polo que se aproba o texto refundido da Lei reguladora das facendas locais, e conforme ó Decreto 49/2012, que derroga o Decreto 70/2002, do 28 de febreiro, polo que se aproba o réxime de prezos dos centros de atención á primeira infancia dependentes da Consellería de Familia e Promoción do Emprego, Muller e Xuventude, publicada no DOG do 25 de xaneiro de 2012, con entrada en vigor ao día seguinte ao da súa publicación, e Disposición adicional novena da Lei 13/2008, do 3 de decembro, de servizos sociais de Galicia e que se rexerán pola presente ordenanza fiscal, o Concello de Mugardos establece a taxa pola prestación do servizo da escola infantil municipal, que se rexerá pola presente ordenanza fiscal. ARTIGO 2.–FEITO IMPOÑIBLE. Constitúe o feito impoñible da taxa a prestación do servizo de escola infantil municipal, consistente en asistencia, comedor e outros servizos complementarios. ARTIGO 3.–SUXEITOS PASIVOS. Son suxeitos pasivos desta taxa, en concepto de contribuíntes, as persoas que resulten beneficiadas ou afectadas pola actividade administrativa ou servizo que constitúe o feito impoñible desta taxa. Tendo en conta que os/as usuarios/as do servizo gravado por esta taxa son menores de idade que non teñen capacidadede obrar, actuarán no seu nome, cos efectos previstos na Lei xeral tributaria, os seus pais/nais, titores ou calquera outro representante legal a quen corresponda o exercicio da patria potestade. ARTIGO 4.–RESPONSABLES. Responderán solidariamente das obrigas tributarias do suxeito pasivo as persoas físicas ouxurídicas que sexan causantes ou colaboren na realización dunha infracción tributaria. ARTIGO 5.–PREZOS, TARIFAS, DESCONTOS E EXENCIÓNS.1. Os prezos que deberán pagar as persoas usuarias serán os establecidos nesta Ordenanza e consonte a normativa de aplicación.2. O prezo base mensual pola atención educativa (8 horas/día) establécese en: 169.26 €/mes.3. Sobre os prezos dos servizos complementarios e voluntarios: 3.1 Servizo de comedor, o prezo fíxase en 74.05 € mensuais. No caso de crianzas que non utilicen habitualmente o servizo de comedor e que excepcionalmente por motivos xustificados desexen utilizar o servizo algún día solto, o prezo será de 4.25 € por día, e serán aboados xunto coa cota do mes seguinte.3.2. Horario ampliado: o prezo mensual de cada hora en que se incremente o horario normal será de 21.16 €. 3.3. Servizo de almorzo ou merenda: o prezo fíxase en 16.92 €. No caso de crianzas que non utilicen habitualmente o servizo de merenda/almorzo e que excepcionalmente por motivos xustificados desexen utilizar o servizo algún día solto, o prezo será de 1,05 €. 4. Exencións e Bonificacións fiscais: a) Nenos/as pertencentes a familias monoparentais, desconto dun 20 por cento. b) Nenos/as pertencentes a familias numerosas, desconto dun 20 por cento. c) Cando asistan ao mesmo centro varios irmáns/ás, o segundo e sucesivos terán desconto do 20 por cento. d) Bonificación do 100% de cota de atención educativa para segundos fillos/as e sucesivos da unidade familiar (disposición adicional novena da Lei 13/2018, do 3 de decembro, de servizos sociais de Galicia) Cando o neno/a atendido/a ingrese no centro con posterioridade ó día 15 do mes, a cota que corresponda pagar polo dito mes terá un desconto do 50 por cento. O horario ampliado e os menús de xantar, almorzos e merendas aillados non serán obxecto de desconto nin bonificacións.5. Revisión da tarifa. Ao longo do curso poderase proceder á revisión da tarifa fixada inicialmente, cando concorran e se xustifiquen variacións socioeconómicas na unidade familiar referidas aos seguintes casos: a) Modificación das variables que determinan os descontos recollidos no decreto regulador de prezos destes centros. b) Variacións nos seus ingresos, sempre que estes sufrisen durante máis de catro meses consecutivos e mantivesen na data de revisión da tarifa unha diminución ou incremento do 20%, fronte aos ingresos declarados na solicitude de praza (mediante a declaración do IRPF). Os solicitantes de reserva de praza que o día anterior a apertura da reserva de praza, teñan concedida unha revisión de tarifa, e sempre que resulte acreditado que a situación económica da que se deriva persiste, será ésta a que se teña en conta a efectos de establecemento de tarifa e baremación. Neste sentido, o/a beneficiario/a queda obrigado/a a comunicar calquera variación que se produza ao respecto. A modificación da tarifa, se é o caso, será resolta polo/a Alcalde e aplicarase a partir da data da súa revisión. ARTIGO 6.– ESTIMACIÓN DE RENDAS, BASE IMPOÑIBLE E COTA TRIBUTARIA.6.1. Esta estimación adáptase ó publicado pola Consellería de Traballo e Benestar a través do Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes desta consellería (DOG número 17, do 25 de xaneiro de 2012), que rexerán mentres que non existan modificacións posteriores e que serán os seguintes: – IPREM (indicador público de renda de efectos múltiples) do ano correspondente, fixado coa publicación da cantidade no BOE. – Prezo base/mes por atención educativa (8 horas/día): 169.26 €/mes. – O Decreto 49/2012 sinala unicamente os prezos por asistencia en horario completo; as ratios por horario reducido obtéñense con aplicación porcentuais.6.2. A estimación da renda virá determinada pola renda per cápita mensual, entendendo por tal o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar. Para os efectos, teñen a consideración de ingresos a suma da base impoñible xeral coa base impoñible do aforro, do imposto sobre a renda das persoas físicas. Entendese por unidade familiar, para os efectos deste decreto, a formada polo/as pais/nais e fillos/as menores dedezaoito anos ou fillos/as de dezaoito anos, cunha minusvalidez superior ao 33%. No caso de familias monoparentais, e para os efectos do cálculo da renda per cápita, ao que se refire o parágrafo anterior, incrementaranse nun 0,8 o número real de membros que compoñen a unidade familiar. Para as persoas non obrigadas a declarar, as bases impoñibles a que se fai referencia obteranse como resultado deaplicarlles ós datos existentes na Administración os criterios da lexislación do imposto sobre a renda das persoas físicas.6.3. A cota tributaria calcularase coas seguintes tarifas máximas: Contribucións mensuais por horas de asistencia, matrícula e os servizos complementarios de comedor, horas complementariase almorzo/merenda. ARTIGO 7.–RETRIBUCIÓN E PERÍODO IMPOSITIVO.1. A taxa retribuirase cando se inicie a prestación do servizo. O período impositivo coincide co ano natural, rateado por meses.2. Aboaranse once mensualidades por curso (do 1 de setembro ao 31 de agosto do ano seguinte), agás nos casos establecidos na normativa de prezos.3. A inasistencia á escola infantil durante un determinado período non supón redución nin exención ningunha do pagamento da cota, agás en casos establecidos na normativa de prezos. ARTIGO 8.–LIQUIDACIÓN, RECADACIÓN E XESTIÓN.8.1. A liquidación da cota tributaria practicarase por meses naturais e deberán aboala os interesados nos dez primeiros días de cada mes, na entidade ou entidades financeiras que indique o Concello ou, no seu caso, o concesionario do servizo. En calquera momento o suxeito pasivo terá a posibilidade de domiciliar os recibos.8.2. Non se aboará a tarifa que corresponda ó mes en que o centro permaneza pechado. Se por calquera motivo o centro permanecese pechado durante un número superior a quince días consecutivos, non se aboará a tarifa que corresponda a ese período.8.3. A non asistencia do usuario ó centro durante un período determinado non supón reducción ningunha, nin extinción da tarifa, mentres non se formalice a baixa correspondente. Cando por causa debidamente xustificada, o neno/a deixe de asistir temporalmente ó centro, o suxeito obrigado estará exento de aboar a cota mensual dende o primeiro día do segundo mes natural seguinte ó da data de ausencia do centro. A suspensión da cota durará ata o día primeiro do mes natural en que teña lugar a incorporación do neno ó centro. Non obstante, se a reincorpporación se produce con posterioridade ó día 15 do mes, a cota correspondente a dito mes reducirase nun 50 por cento. A solicitude de suspensión da cota, xunto coa acreditación documental da circunstancia que a motiva, deberá presentarse ante a Alcaldía, que resolverá sobre a procedencia da suspensión. Nos casos de suspensión temporal da cota, o pagamento correspondente ó mes de reincorporación realizarase noprazo de dez días seguintes ó da data de reincorporación. Así mesmo, nos casos en que se acorde a non procedencia da suspensión solicitada, o suxeito obrigado deberá ingresar as cotas atrasadas no prazo de dez días seguintes ó da notificación da resolución denegatoria. ARTIGO 9.–INFRACCIÓNS E SANCIÓNS. En materia de infraccións e sancións estarase ó disposto na Lei xeral tributaria e nas disposicións que a complementen e desenvolvan. DISPOSICIÓN TRANSITORIA ÚNICA Para o alumnado admitido no curso 2021/2022, establecerase un réxime transitorio (mentres a nova ordenanza fiscal e a modificación do regulamento non entre en vigor) para que o importe da matrícula aboado consonte a ordenanza vixente no momento de formalizala constitúa un depósito que poida ser descontado pola empresa concesionaria do servizo, do pago do resto de servizos aboados polo alumnado do centro durante o curso 2021/2022. DISPOSICIÓN FINAL A presente ordenanza, que consta de 9 artigos, entrará en vigor ao día seguinte da súa publicación no Boletín Oficial da Provincia, permanecendo en vigor até que se acorde a súa modificación ou derogación. Mugardos, 15 de setembro de 2021. O concelleiro delegado de Facenda, Persoal e Participación Cidadá (R. A. 536/2021 de 24/05/2021) José Miguel Mahía Prados